Corsaren, 1844-01-05
Tilbageblik paa Aaret 1843. Aaret 1843 er endt, vi have taget fat paa 1844; men inden vi gjøre det for Alvor, er det bedst at puste lidt og see sig om; det er altid godt at være opmærksom paa, hvad der skeer i Ens Liv, især naar det er saa interessant og rigt paa Fryd som det offenlige Liv i "Dannevang". - Vi ville ikke raisonnere, det kan skee en anden Gang; vi ville kun foreholde os, hvad der er skeet, simpelthen, uden nogen Meningstilkjendegivelse; vore Læsere kunne da selv uddrage det, som vi haabe, glædelige Resultat deraf. Altsaa: Januar. Aaret begyndte under gode Auspicier: "Portefeuillene" fik en ny Redacteur. - Heiberg taler vel i malerisk Atlass, men tier igjen. - Regjeringen kommer lidt i Forlegenhed med den P. H. Lorenzenske Affaire, men lader sig ikke mærke med Noget. - Bogtrykker Bril kommer dernæst i Forlegenhed med den lille Seddel, som indeholdt, at et Blad var lagt under Beslag; men han maa lade sig mærke med Forlegenheden; thi den koster ham 300 Rbd. - Heiberg siger: "Herren seer dine Veier er et sentimentalt-liderligt Stykken". Punctum. -"Corsaren" skjænker efter Cancelliets Anmodning til de Fattige 200 Rbd.; det elskværdige Cancelli er uimodstaaeligt, naar det anmoder. - Hertuginde Louise Augusta døer, men hendes Appanage vedbliver at leve i bedste Velgaaende. - Cancelliet bliver vred paa Bogtrykker Quist og anlægger Sag imod ham; men Hof- og Stadsretten frifinder ham. Det vækker aldeles ingen Forundring. Folk begynde at drikke Brændeviin og Salt. Det er et Forbud paa Maadeholds-Selskaberne. Februar. Prinds Emil døer og bliver begraven. - Corsaren betænker de Fattige med en lille Gave af 200 Rbd. og 300 Rbd. i Anledning af Modtagelsen af en kjær Efterretning (2 Aars Censur). - Heiberg klapper Publicum og siger til det, det var en rar Dreng! - Professor Schouw foræres en Eiendom, forat han kan blive valgt til Stænderdeputeret. Schouw siger: jeg vil ikke gjerne være Stænderdeputeret, men for Resten mange Tak. – Justitsraad Frederiksen og Frederiksberg Sogneforstanderskab forliges som et Par Turtelduer. Marts: 50 Bønder, blandt hvilke adskillige Enker, dømt til at være Censur undergivne. - Adelsklubben lusker ganske sagte ud af Verden, misundt af Statsgjældsafbetalingsselskabet, der har gjort formeget Spektakel til at kunne gjøre det Samme. Amtmand Stemann bliver vred paa "Fædrelandet"; han fortæller Cancelliet (Stemann) det, Cancelliet (Stemann) giver Stemann "fri Proces". - Lindberg og Skomagermester Hansen klamres; Lindberg slaaes aldeles af Marken, men er derfor lige saa god som før. - Claudius Rosenhoff dømmes (fordi M. Rosenhoff ikke har skrevet "den Frisindede") til 500 Rbd. og 5 Aars Censur - Brolægningscontoirets Personale faaer Forfald og døer. - Et Hefte af Lindbergs Bibeloversættelse udkommer! - En Forsamling i Statsgjeldsafbetalingsselskabet ender med Jubel og Prygl. - Hamborgerne bryde ind i Tønning. - Prume døer i "Portefeuillen." April: Hs. Majestæts aandrige Træk gjengives troere end nogensinde i et Portrait tilhest.- "Fædrelandet" og "Frisindede" synge Viser og blive satte under Tiltale af Cancelliet. - Der er visse Melodier, som Cancelliets Medlemmer have hørt i deres Ungdom, og hvorved de blive saa forunderlig rørte, at de forgribe sig paa et eller andet Blad. Mai. "Fædrelandet" beslaaes (vi bruge dette kortere Udtryk, fordi det idelig og idelig forekommer) - "Kjøbenhavnsposten" beslaaes og beslaaes atter - "Corsaren" beslaaes - "Fædrelandet" beslaaes, men frigives af Cancelliet!!! - "Folkebladet" bliver til et Folkeblad, da Monrad bliver Redacteur. - "28de Mai-Selskabet" er bedrøvet og begaaer i den Anledning Selvmord. - "Kjøbenhavnsposten" beslaaes. - Folket beslutter, at der skal være en høiere dansk Underviisningsanstalt i Slesvig. Folket kom til den Beslutning, ligesom mangen Mand til en Søn. - Hof- og Stadsretten siger: "Fædrelandet har nu'nte goort No'et-! - Cancelliet beslaaer han "ili'evel". - Ussing er Laugsoldermændene paa Nakken. - Juni. "Fædrelandet" frifindes. Jfr. Grahn kommer hertil og erklærer, at hun er "høist indigneret", fordi "Aalborg Avis" har slaaet hende ihjel uden at sige saa meget som med Forlov! - "Kjøbenhavnsposten" giver Ondt af sig, fordi Tydskeren Glaeser kommer i " Dansk Pantheon". - Hr. Goldschmidt begiver sig paa Vandog Brød, underkastes Censur for Livstid, seer sig nødsaget til at betale Fattigvæsenet 200 Rbd., begiver sig atter paa Vand og Brød. - "Fædrelandet" frifindes, men maa dog billig betale Sagens Omkostninger, fordi Cancelliet jo har anlagt Sag imod det. - "Fædrelandet" beslaaes - Bogtrykker Trier tiltales og frifindes. - Den svenske Tour. - Ploug taler i Calmar og tiltales i Kjøbenhavn. - Fribert og Sorø Academies Penge løbe deres Vei. - Over-Auditeur Müller paa Halsen af Oldermændene. Dem vil nu Alle ride paa. - Blok Tøxen skriver Epigrammer a 500 Rbd. Stykket. Juli. Cancelliet henviser "Fædrelandet" (som var frifundet) til Høiesteret med en varme Anbefaling - "Skandinavisk Samfund- stiftes, Politimesteren erklærer, at det ikke stiftes, Samfundet protesterer og vedbliver at være ikke stiftet. - "Fædrelandet" beslaaes. - Hr. Etatsrath i Schrader bliver vred paa "Corsaren", hvilket koster ham 5 Rbd. "Saaledes gaa det Alle dem, der ikke følge Saul og Samuel!" August. Vi have hidtil anvendt Ordet "beslaaes"; men vi mærke, at selv det vilde blive for vidtløftigt: herefter betegne vi da, at et Blad beslaglægges, tiltales o. s. v. Ved: - altsaa: (det ligner næsten en lille Kirkegaard!) - Hs. Majestæt er allerhøiest tilfreds med skandinavisk Samfunds Ophævelse. – Gouvernørens Rideknægte gaae i Vandet ved "Langelinien. - - Balth. Christensen opfordrer Pastor emer. Faber til at erklære, om det er sandt at "hans Velærværdighed engang har redet paa en So i fuldt Ornat". - Regeringen kaster det uhøflige "Aftonblad" paa dendanske Dør. September: - Hr. A i "Berlingske" spyer -  - "Aftenbladet" bekjendtgjør, at det "staaer under Corporalstokkeng". - - Mag. Monrad "skal nok faae sagt, hvad han vil" om Cancelliet saa blev nok saa vredt - og Cancelliet skal nok stoppe Munden paa ham, om han saa bliver nok saa vred. Nu faae vi see, hvem der holder længst ud. - Armeen gjør Feldtjeneste udenfor Tivoli. - Prinds Friedrich von Hessen, forloves "og reiser til Rumpenheim" (see ,Berlingske) - -  Ja, det er sørgeligt. - Cancelliet har Jntet imod, at Politimesteren erkjender, at det skandinaviske Selskab for ham er anmeldt at være stiftet; "hvis Selskabet ikke er artigt, skal det strax opløses." - Møsting døde 81 Aar gammel. Han var en meget gammel Minister! - Hs. Majestæts "Geburtsdag"; i Viborg "souperede" i denne Anledning 13 Borgere. October. Berlingske "har fra paalidelige Kilder," at Provst Petersen paa Island, som er død for 1 Aar siden, lever. - Den danske Armee indtager Vibenshuus med Storm. - Man seer af "Pantheon", at Stemann snart er 80 Aar gammel. Det kan ikke Andet end glæde os - - Hs. Kgl. Høihed Kronprindsen modtages i Nyborg med 243 Kanonskud á 2 Mk. Stk. - (siden Forlovelsen er det nemlig reent galt). - Politibetjente løbe omkring i og forbyde Salget af en Vog, hvori der tales om 7die russische Fragen. Fragen ist frei, siger Tydsken, men Cancelliet ikke. - - Det erfares, at "Hs. Majestæts Valgsprog er: Gud og Fædrelandet" (ikke Bladet) - Prof. Schouw vil klage over Cancelliet - det vil Prof. Clausen ogsaa gjøre. Der er vist Flere endnu. November og December. Beslaglæggelserne vedblive i den Grad, at det endog bliver for vidtløftigt at omtale dem med Kors. - Den hele Aaret igjennem ulmende Uenighed mellem "Fædrelandet" og "Kjøbenhavnsposten", angaaende hvad der først bør vælges, Constitution eller Slesvig, bryder ud i lys Lue. Hvorfor kunne disse Mennesker ikke enes om at ville begge Dele, de faae derfor ligemeget. - En heel Deel Provindsaviser og Correspondenter overfalde "Kjøbenhavnsposten"; "Kbhvosten" bruger sin Tunge som en Løve, det vil da sige: som en Myreløve. Skandinavisk Selskab indretter sig hyggeligt og faaer en Spise-Comitee. - Patriotiske Folk, der drikke Viin, beslutte at entholde sig fra Brændeviin og bringe de Folk, der drikke Brændeviin, til at gjøre det Samme. "Fædrelandet" forlanger stadig. Kongeloven anvendt imod Schleswig-Holsteinerne; endeel Borgere af Sønderborg forlange samme Lov anvendt imod Nogle, der tegne dem af. - "Cabinet for optiske Jllusioner" ankommer til Kjøbenhavn - det er i meget passende Tid.